Správa
o výsledku kontroly

	V súlade s oprávnením podľa zákona č. 369/1990 Zb. o obecnom zriadení v znení neskorších zmien a doplnkov, vykonal Útvar hlavného kontrolóra Mesta Košice v čase od  27. 04. 2011 do 31. 05. 2011 kontrolu hospodárenia, nakladania s majetkom a vybraných položiek príjmov a výdavkov za obdobie rokov 2009 a 2010 v Psychosociálnom centre, Jegorovovo námestie 5, Košice.
     Kontrola bola vykonaná v zmysle zákona č. 502/2001 Z. z. o finančnej kontrole a vnútornom audite.

Kontrolou bolo zistené:
I.	Všeobecné údaje
	Psychosociálne centrum Košice (PSC) je mestská príspevková organizácia, ktorá poskytuje obyvateľom Košického kraja svoje služby v oblasti prevencie, terapie psychických a psychosomatických ochorení od roku 1994 v zmysle zriaďovacej listiny a jej dodatkov. Organizácia je ekonomickými väzbami napojená na rozpočet mesta Košice, hospodári samostatne a vo vlastnom mene  nadobúda práva a povinnosti.
II.	Kontrola plnenia opatrení z predchádzajúcej kontroly
	Na základe vykonanej kontroly v roku 2007 a zistených nedostatkov boli riaditeľom PSC prijaté opatrenia na ich odstránenie, ktoré obsahovali 5 úloh. Kontrolou plnenia opatrení bolo zistené, že neboli splnené všetky úlohy. Úlohy sa týkali dôsledného dodržiavania zákona o účtovníctve, zákona o rozpočtových pravidlách, vykonania inventarizácie majetku a záväzkov v súlade s § 29 a 30 zákona o účtovníctve. Ďalšia úloha sa týkala vedenia pokladne tak, ako to ukladá zákon a interná smernica pre vedenie účtovníctva (dodržiavať stanovený limit pokladne a vykonávať 4-krát inventarizáciu pokladne). Úloha dodržiavania stanoveného limitu pokladne nebola splnená, čo je uvedené v tejto správe o výsledku kontroly.   
III.	Hospodárenie a nakladanie s majetkom

1)	Hospodárske výsledky
	Mestské zastupiteľstvo v Košiciach uzneseniami schválilo v rozpočte Mesta Košice pre PSC v rámci celkových príjmov a výdavkov rozpočtu nasledovné finančné ukazovatele. Dosiahnuté hospodárske výsledky za obdobie rokov 2009 a 2010 udáva nasledujúca tabuľka: 
Tabuľka 1 Hospodárske výsledky								(€)
Ukazovateľ	Plán 2009	Skutočnosť         2009	Plnenie%	Plán 2010	Skutočnosť
2010	Plnenie%	
Náklady	155 772	154 426	99,09	156 140	170 627	109,28	
Výnosy	42 316	41 052	97,01	42 617	57 375	134,63	
Bež.transfer	   113 523	   113 523	100,00	   113 523	   113 523	100,00	
Kap.transfer	-	-	-	-	-	-	
HV		+ 149			+ 262		

	Z uvedenej tabuľky vyplýva, že PSC  hlavné ukazovatele finančného plánu splnila. Organizácia PSC za kontrolované obdobie vykazuje zisk. Za plnenie rozpočtu zodpovedá riaditeľ organizácie s cieľom zabezpečiť hospodárnosť a väzbu na rozpočet v súlade so zákonom č. 583/2004 Z.z. o rozpočtových pravidlách tak, aby nedochádzalo k nárastu výdavkov v priebehu rozpočtového roka.

2)	Inventarizácia majetku
	V zmysle zákona o účtovníctve č. 431/2002 Z. z. organizácia PSC vykonala inventarizáciu majetku a záväzkov ku dňu zostavovania riadnej účtovnej závierky v roku 2009 a 2010 v celom rozsahu. V roku 2009 bola inventarizácia vykonaná na základe príkazu č. 1/2009 zo dňa 02. 11. 2009 a v roku 2010 na základe príkazu č. 1/2010 zo dňa 02. 11. 2010. Inventarizácia majetku a záväzkov bola vykonaná v zmysle § 29 ods. 2 zákona č. 431/2002 Z. z. o účtovníctve a v súlade s ustanoveniami vnútornej smernice č. 8/2008 na vykonávanie inventarizácie majetku, finančných účtov a zúčtovacích vzťahov k 31. 12. príslušného roka. Na inventarizáciu majetku boli menované inventarizačné komisie. Termín vykonania inventúr bol v termíne od 01. 12. príslušného roka.	
	Z dokladov predložených ku kontrole – zápisov z inventarizačných komisií a dokumentácie z vykonania inventarizácie hospodárskych prostriedkov za kontrolované obdobie vyplýva, že inventarizačné rozdiely neboli zistené. Peňažné prostriedky v hotovosti (pokladňa) boli v priebehu rokov inventarizované v zmysle zákona o účtovníctve 4-krát. Podľa jednotlivých inventúrnych zápisov neboli zistené rozdiely medzi skutočným a účtovným stavom.
3) Pohľadávky a záväzky
a) Pohľadávky
	PSC eviduje k 31. 12. 2010 pohľadávky z obchodného styku v celkovej výške 8 846 €. 

-	Účet   311  odberatelia                  				8 009,24 €
-	Účet  315 ostatné pohľadávky                                       	   836,98 €
	Pohľadávky k 31. 12. 2010 v hodnote  8 846 € tvoria pohľadávky v lehote splatnosti od  zdravotných poisťovní vo výške 4 816 €, ÚPSVaR (podpora zamestnania) 715 €, TEHO s.r.o. 2 442 €, ÚPSVaR vo výške 837 € (aktivačná činnosť a chránené pracovisko). 
Všetky pohľadávky sú v lehote splatnosti.

b) Záväzky
	Záväzky na jednotlivých účtoch sú k 31. 12. 2010 vykázané v celkovej sume 17 445 €, z toho:
-	Účet   321  dodávatelia vo výške 				1 408,90 €
	Všetky záväzky vo výške 1 408,90 € sú v lehote splatnosti a boli začiatkom roka vysporiadané. Ostatné záväzky sa týkali nevyplatených miezd zamestnancom za 12/2010 a s tým súvisiace odvody, daňové záväzky, daň z príjmu, nevyčerpané dovolenky a odvody ako aj záväzky na tvorbu soc. fondu. Z uvedeného vyplýva, že PSC svoje záväzky uhrádza v stanovených lehotách a včas.  
IV.	Náklady
	PSC eviduje za kontrolované obdobie na účte 500 – náklady celkom:
Tabuľka 2 Náklady										(€)
Ukazovateľ	Plán 2009	Skutočnosť 2009	Plnenie         %	Plán 2010	Skutočnosť 2010	Plnenie %	
Spotr. nákupy	8 298	10 328	124,46	9 300	9 117	205,56	
Služby	32 679	28 774	88,05	21 930	25 185	114,84	
Os. náklady	112 030	112 820	100,71	121 400	122 650	101,03	
Dane a pop.	-		26	0	300	23	7,67	
Os. náklady	-	155	0	200	176	88,00	
Odpisy 	2 324	1 840	79,17	2 500	2 909	116,36	
Fin. náklady	508	483	95,08	510	567	111,18	
Celkom	155 839	154 426	99,09	156 140	170 627	109,28	

	Celkové náklady boli k 31. 12. 2009 plnené na 99,09 %ročného plánu, čo je o 24,46 % viac ako bol stanovený rozpočet. Zvýšené náklady v položke spotreba DHM boli z dôvodu nákupu nábytku pre prijímaciu kanceláriu.
	K 31. 12. 2010 boli celkové náklady plnené na 109,28 % ročného plánu, čo je viac o 9,28 % ako bol stanovený rozpočet. Najväčšie prekročenie bolo u položky náklady na spotrebované nákupy, ktoré boli vo výške 19 118 € a boli plnené na 205,56 % ročného plánu, t.j. o 105,57 % viac ako stanovený rozpočet. V porovnaní s rovnakým obdobím predchádzajúceho roka došlo k nárastu nákladov celkom o 8 790 €. Zvýšenie bolo v nákladovej položke spotreba materiálu a nákup krátkodobého majetku. PSC má KHM evidovaný v účtovníctve na podsúvahovom účte. V roku 2009 bol nákup KHM vo výške 4 203,63 € a v roku 2010 vo výške 8 625,71 €. Kontrolou dodávateľských faktúr nebolo zistené neefektívne vynakladanie finančných prostriedkov.
V.	Výnosy
	PSC eviduje za kontrolované obdobie na účte 600 – výnosy celkom:
Tabuľka 3 Výnosy										(€)
Ukazovateľ	Plán 2009	Skutočnosť 2009	Plnenie %	Plán 2010	Skutočnosť 2010	Plnenie %	
Tržby za vl. výkony	38 837	37 039	95,37	37 527	40 668	108,37	
Os.výnosy	-	716	0	-	1 069	0	
Zúč.rezerv	2 267	2 267	100,00	2 500	1 943	77,72	
Fin.výnosy	50	15	30,00	50	15	22,00	
Výn. z BT	1 162	1 015	87,35	2 540	13 684	538,74	
Celkom	42 316	41 052	97,01	42 617	57 375	134,63	
	
     Celkové výnosy boli k 31. 12. 2009 plnené na 97,01 % ročného plánu, t.j. o 2,99 % menej ako bol stanovený rozpočet. Výnosy v roku 2010 boli vo výške 57 375 €, čo je plnenie na 134,63 % t. j. o 34,63 % viac ako plánované výnosy. V porovnaní s predchádzajúcim rokom došlo k zvýšeniu výnosov o 16 323 €. Najvyšší podiel výnosov tvoria tržby za vlastné výkony, ktoré boli za rok 2009 vo výške 37 039 € a v roku 2010 vo výške 40 668 €. Tržby za vlastné výkony pozostávajú z výkonov, ktoré boli fakturované zdravotným poisťovňami za výkony PSC v ambulanciách a uznané boli len v limitovanej výške stanovenej zdravotnými poisťovňami. Tržby za vlastné výkony – podnikateľská činnosť sú poplatky pacientov na priamu platbu, úhrada faktúr za vzdelávací program realizovaný formou prednášok a terapií.
	Kontrolou odberateľských faktúr neboli zistené nedostatky.
VI.	Pokladňa
a) Vedenie účtovníctva
	Kontrolou pokladne a príslušných pokladničných dokladov bolo zistené:
	Podľa internej smernice č. 1/2010 pre vedenie účtovníctva zo dňa 30. 12. 2009 je limit denného zostatku hotovosti v pokladni 350 €. Uvedený finančný limit nebol vždy dodržaný. Jeho prekročenie bolo, napr:
-	dňa 07. 12. 2010 bol denný limit v pokladni 441,77 €
-	dňa 08. 12. 2010 bol denný limit v pokladni 437,84 €
-	dňa 09. 12. 2010 bol denný limit v pokladni 429,85 €
-	dňa 10. 12. 2010 bol denný limit v pokladni 414,15 €
-	dňa 14. 12. 2010 bol denný limit v pokladni 408,01 €
-	dňa 15. 12. 2010 bol denný limit v pokladni 358,78 €
-	dňa 03. 03. 2009 bol denný limit v pokladni 360,04 €
Nedodržaním stanovenej výšky denného limitu bola porušená interná smernica č. 1/2010.
	Kontrolu bolo ďalej zistené, že PSC nie vždy postupovalo v zmysle zákona
 č. 431/2002 Z. z. o účtovníctve, keď niektoré doklady neobsahovali náležitosti tak, ako to ukladá zákon. Podľa § 8 zákona o účtovníctve je účtovná jednotka povinná viesť účtovníctvo správne a preukázateľne, spôsobom zaručujúcim trvalosť účtovného záznamu. Účtovníctvo účtovnej jednotky je správne, ak účtovná jednotka vedie účtovníctvo podľa tohto zákona a ostatných predpisov. Kontrolou dokladov boli zistené nedostatky napr.:
-	účtovné doklady boli v niektorých prípadoch opravované, prepisované bez uvedenia osoby, ktorá opravu vykonala a bez uvedenia, kedy bola účtovná operácia opravená
-	cestovné príkazy boli zaúčtované bez podpisu účtovateľa, chýbajú dátumy schválenia CP a nie je vždy uvedené, aký dopravný prostriedok bol použitý
-	nebola dodržaná smernica č. 14/2009 a zákon č. 283/2002 Z.z o poskytovaní cestovných náhrad, keď CP boli vyúčtované viac ako po 10 dňoch od uskutočnenia pracovnej cesty
Nedostatky sa týkali týchto dokladov:
-	cestovný príkaz č. 01/02/2010 zo dňa 02. 06. 2010 bol vyúčtovaný pokladničným dokladom č. 3100229 dňa 08. 07. 2010, čo je 15 dní po termíne 
-	cestovný príkaz č. 01/01/2009 zo dňa 14. 02. 2009 bol vyúčtovaný dňa 03. 03. 2009 pokladničným dokladom č. 3090075, kde bolo vyúčtovanie CP po termíne 12 pracovných dní
-	v CP č. 04/09/09 zo dňa 16. 09. 2009 chýba dátum schválenia štatutárnym zástupcom a dátum schválenia vyúčtovania pracovnej cesty
-	v CP č. 06/03/10 zo dňa 24. 07. 2010 chýba dátum schválenia štatutárnym zástupcom, ktorý služobnú cestu schválil, dátum vyúčtovania pracovnej cesty a dátum, kedy bolo vyúčtovanie SC schválené
-	v CP č. 01/02/2010 zo dňa 02. 04. 2010 chýbajú dátumy schválenia štatutárneho zástupcu, ktorý služobnú cestu schválil, dátum vyúčtovania pracovnej cesty a dátum, kedy bolo vyúčtovanie schválené
-	v CP č. 03/02/10 zo dňa 19. 08. 2010 sú prepisované dátumy a chýba podpis účtovateľa,  ktorý SC vykonal
-	niektoré účtovné doklady boli opravované bez uvedenia osoby, ktorá opravu vykonala a bez uvedenia, kedy bola oprava vykonaná. Ide o tieto účtovné doklady:
		- doklad č. 5090068 zo dňa 11. 02. 2010
				- doklad č. 5090070 zo dňa 10. 02. 2010
		- doklad č. 5100003 zo dňa 05. 03. 2010
		- doklad č. 5100011 zo dňa 06. 04. 2010
		- doklad č. 5100027 zo dňa 09. 08. 2010
		- doklad č. 5100047 zo dňa 07. 12. 2010
b) Poskytnuté preddavky
	Pri kontrole účtovných pokladničných (príjmových a výdavkových) dokladov za obdobie rokov 2009 a 2010 bolo zistené, že organizácia zo svojho výdavkového účtu vyberala v hotovosti finančné prostriedky na drobný nákup cez pokladničné operácie. Jednotlivé výbery podľa predložených podkladov vedených v účtovnej evidencii boli zúčtované ako preddavky na nákup, a to nasledovne:
Tabuľka 4 Poskytnuté preddavky - rok 2009
Doklad č.	Zo dňa	Záloha poskytnutá	Záloha vrátená	
3090052 - V	11. 02. 2009	150 €	-	
3090074 - P	03. 03. 2009	-	150 €	
3090069 - V	26. 02. 2009	150 €	-	
3090072 - P	02. 03. 2009	-	150 €	
3090090 - V	12. 03. 2009	100 €	-	
3090104 - P	27. 03. 2009	-	100 €	
3090114 - V	07. 04. 2009	100 €	-	
3090123 - P	20. 04. 2009	-	100 €	
3090137 - V	12. 05. 2009	150 €	-	
3090150 - P	20. 05. 2009	-	150 €	
Spolu rok 2009		650 €	650 €	
Tabuľka 5 Poskytnuté preddavky - rok 2010
Doklad č.	Zo dňa	Záloha poskytnutá	Záloha vrátená	
3100040 - V	01. 02. 2010	70 €	-	
3100079 - P	10. 02. 2010	-	70 €	
3100041 - V	01.02. 2010	340 €	-	
3100095 - P	19. 02. 2010	-	340 €	
3100042 - V	01.02. 2010	500 €	-	
3100055 - P	04. 02. 2010	-	500 €	
3100043 - V	01.02. 2010	510 €	-	
3100063 - P	07. 02. 2010	-	300 €	
3100076 - P	10. 02. 2010	-	210 €	
3100250 - V	03. 08. 2010	400 €	-	
3100253 - P	09. 08. 2010	-	400 €	
3100294 - V	07. 09. 2010	300 €	-	
3100299 - P	09. 09. 2010	-	300 €	
3100385 - V	08. 11. 2010	200 €	-	
3100392 - P	10. 11. 2010	-	100 €	
3100399 - P	12. 11. 2010	-	100 €	
Spolu rok 2010		2 320 €	2 320 €	
	
	Preddavky na drobný nákup boli poskytnuté bez uvedenia účelu. Na výdavkovom pokladničnom doklade je uvedené - záloha na nákup a na príjmovom doklade je uvedené - vrátená záloha na nákup, bez uvedenia rozpisu, o aký nákup išlo. Nákup tovaru nebol zrealizovaný, finančné prostriedky boli zamestnancami vrátené do pokladne. Podľa písomného vyjadrenia ekonómky PSC zo dňa 17. 05. 2011 boli preddavky poskytnuté zamestnancom z dôvodu: „Dotáciu pokladne PSC realizuje výberom hotovosti z bankového účtu 1 krát mesačne vo výške predpokladaných výdavkov na nasledujúce obdobie. Vzhľadom na dodržiavanie povoleného denného limitu pokladne sú poskytované zálohy zamestnancom, ktoré sú neskôr likvidované v celej sume a sú v súlade s denným limitom pokladne. Ďalej uviedla, že dotáciu pokladne budú vykonávať len do stanoveného denného limitu. V prípade nutnosti, ak dotácia pokladne bude vyššia ako stanovený denný limit, budú zamestnancom poskytnuté preddavky a tie budú znižované vo výške výdavkov.“ 
	PSC má v zmysle zákona č. 431/2002 Z. Z. spracovaný vnútorný predpis pre vedenie účtovníctva, ale ten neuvádza postup pri poskytovaní preddavkov, t.j. uvedenie doby (počet dní a spôsob vyúčtovania preddavku). 
	Z uvedeného vyplýva, že poskytnuté preddavky na drobný nákup boli vyplácané z pokladne PSC bez toho, aby boli doložené náležitosťami tak, ako to ukladá zákon č. 431/2002 Z. z. o účtovníctve. 

Záver 
Kontrolné zistenia:
-	účtovné doklady boli v niektorých prípadoch opravované, prepisované bez uvedenia osoby, ktorá opravu vykonala a bez uvedenia, kedy bola účtovná operácia opravená - §34 zákona č.431/2002 Z.z. o účtovníctve
-	cestovné príkazy boli zaúčtované bez podpisu účtovateľa, chýbajú dátumy schválenia CP a nie je vždy uvedené, aký dopravný prostriedok bol použitý
-	nebola dodržaná smernica č. 14/2009 a zákon č. 283/2002 Z.z o poskytovaní cestovných náhrad, keď CP boli vyúčtované viac ako po 10 dňoch od uskutočnenia pracovnej cesty
-	poskytnuté preddavky na drobný nákup boli vyplácané z pokladne PSC bez toho, aby boli doložené náležitosťami tak, ako to ukladá zákon č. 431/2002 Z. z. o účtovníctve
  
 Súčasťou správy o výsledku kontroly sú prijaté opatrenia na nápravu nedostatkov zistených  následnou finančnou kontrolou a na odstránenie príčin ich vzniku.

Košice 03. 06. 2011                   

	                          			             Ing. Hana Jakubíková
                                                                                            Hlavný kontrolór mesta Košice
- Text správy neprešiel jazykovou úpravou -